Na bratislavskom Slavíne sa začiatkom tohto týždňa stali rôzne udalosti, ktoré rozpútali vášne.
Aktivisti, ktorí odsudzujú ruskú inváziu na Ukrajine tam čítali mená padlých, ktorí umreli na Ukrajine.
Tí tvrdia, že fašizmus je dnes v Rusku a prezidenta Putina treba zastaviť.
Na Slavín v tej chvíli prišli aj proruskí sympatizanti, ktorí chceli položiť vence. Niektorí mali aj vence so symbolmi totalitného socialistického režimu.
Na mieste bola aj polícia, ktorá sa snažila zabrániť fyzickým stretom medzi týmito dvoma tábormi. Niektorí ľudia preto na sociálnych sieťach kritizovali prácu polície, pretože podľa nich bránila ľuďom položiť vence. Videá však ukazujú, že situácia bola naozaj vyhrotená a antikonfliktný tím si robil svoju prácu.
Teraz sa však ukázalo video, kde deti v nižšom veku prišli spolu s dospelou osobou (údajne učiteľkou) položiť vecne na Slavín a vztýčili tam slovenskú vlajku, kým sa dva tábory aktivistov medzi sebou doťahovali.